Publication: Magyar Közlöny
Issue: MK-2009-181 (Year: 2009, Number: 181)
Era: 2004-2010
Section: (1) A szakképzésrõl szóló 1993. évi LXXVI. törvény (a továb biak ban: Szt.) 4. § (2) bekezdése helyébe a következõ
Paragraph Index: 517

(8) A Magyar Honvédség és a rendvédelmi szervek esetén szolgálati beosztás betöltéséhez elõírt szakképesítések szakmai vizsgáit csak az (1) bekezdés b) pontja szerint kijelölt – a szakmai vizsgaszervezési tevékenység folytatásának általános és speciális szakmai, tárgyi és személyi feltételeivel rendelkezõ – intézmény szervezheti. 4/B. § (1) A szakmai vizsgát szervezõ intézmény és a 13. § (1) bekezdés alapján vizsgaszervezési jogosultsággal rendelkezõ intézmény köteles a vizsgázóról – külön jogszabály alapján – a képzést folytató intézmény adatait, a képzés adatait, a szakmai vizsgán megszerezhetõ szakképesítés adatait, a szakmai vizsga részeredményeit és végeredményét, a szakmai vizsgabizottság határozatát, a kiállított bizonyítvány sorozatjelét és sorszámát, a vizsgázó tanulói azonosító számát, továbbá a természetes személyazonosító adatait tartalmazó törzslapot kiállítani, és ennek egy eredeti példányát az utolsó vizsganapot követõ 30 napon belül az állami szakképzési és felnõttképzési intézetnek megküldeni. Ha az állami szakképzési és felnõttképzési intézet a beküldött törzslapok hibás vagy hiányos kitöltését észleli, akkor a törzslapok visszaküldésével egyidejûleg felhívja a beküldõt az észlelt hibák 30 napon belüli kijavítására.

Source: https://magyarkozlony.hu/hivatalos-lapok/8fc7d48b367b1d6c8723e8e87136563131822615/dokumentumok/69c076107dafd604ccc97472524f2b937391728d/letoltes